jkorsvik/nowiki_second_scrape_merged huggingface dataset:
Paulo Jorge Gomes Bento

Paulo Jorge Gomes Bento (født 20. juni 1969) er en portugisisk fotballtrener og tidligere fotballspiller som er landslagstrener for Sør-Korea.Bento spilte i sin aktive karriere for blant andre Vitória SC, SL Benfica, Sporting Lisboa og Real Oviedo. Han var også med i den portugisiske troppen til både EM i fotball 2000 og VM i fotball 2002. Som trener ledet han Portugal til kvartfinale under EM i fotball 2012, hvor de røk ut i straffesparkkonkurranse mot Spania.


== Referanser ==


== Eksterne lenker ==
(de) Paulo Jorge Gomes Bento – Munzinger Sportsarchiv 
(en) Paulo Jorge Gomes Bento – FIFA 
(en) Paulo Jorge Gomes Bento – Transfermarkt 
(en) Paulo Jorge Gomes Bento – Transfermarkt (manager) 
(en) Paulo Jorge Gomes Bento – national-football-teams.com 
(en) Paulo Jorge Gomes Bento – Soccerbase.com (manager) 
(en) Paulo Jorge Gomes Bento – FootballDatabase.eu 
(en) Paulo Jorge Gomes Bento – EU-Football.info 
(en) Paulo Jorge Gomes Bento – EU-Football.info (manager) 
(en) Paulo Jorge Gomes Bento – Fora De Jogo 
Manager-profil på UEFAs offisielle hjemmeside
Profil på www.footballzz.co.uk
Profil på www.ForaDeJogo.net
Profil på www.BDFutbol.com
Profil på www.national-football-teams.com
Liu Xiaojiang

Liu Xiaojiang (forenklet kinesisk: 刘晓江; født 1949 i Ji'an i provinsen Jiangxi i Kina) er en kinesisk offiser og kommunistisk politiker. Han er politisk kommissar for Folkets frigjøringshærs marine.Han er sønn av Liu Xiyuan (刘西元), en av Folkerepublikken Kinas første generalløyrnanter, utnevnt i 1955. Han er dessuten svigersønn av Hu Yaobang, tidligere generalsekretær for det kinesiske kommunistiske parti. 
Liu Xiaojiang ble utnevnt til generalløytnant i marinen i 2002. 


== Referanser ==


== Eksterne lenker ==
(en) Liu Xiaojiang hos China Vitae
Zhang Ruimin

Zhang Ruimin (forenklet kinesisk: 张瑞敏; pinyin: Zhāng Ruìmĭn; født 5. januar 1949 i fylket Laizhou i provinsen Shandong i Kina) er en kinesisk forretningsmann og kommunistisk politiker. Han er administrerende direktør for Haier, som under hans ledelse ble verdens fjerde største produsent av hvitevarer.


== Referanser ==


== Eksterne lenker ==
(en) Zhang Ruimin hos China Vitae
Xiao Gang (politiker)

Xiao Gang (kinesisk: 肖钢; pinyin: Xiào Gāng; født i 1958 i Ji'an i provinsen Jiangxi i Folkerepublikken Kina) er en kinesisk forretningsmann og kommunistisk politiker. Han er styreformann for Bank of China og Bank of China (Hong Kong). Tidligere var han viseguvernør for Kinas folkebank, den kinesiske sentralbank.


== Referanser ==


== Eksterne lenker ==
(en) Xiao Gang hos China Vitae
Xiao Gang

Xiao Gang er navnet til flere personer:

Xiao Gang (dikter) (蕭綱, 503–551) keiser Jianwen av Liangs personlige navn
Xiao Gang (politiker) (肖钢, født 1958)
Palacio de las Garzas

Palacio de las Garzas («Hegrepalasset») det offisielle kontoret og boligen til Panamas president. Det befinner seg i Casco Viejo, og har fått navnet sitt på grunn av hegrene som går fritt på plassen foran inngangen.
Palasset ble oppført i 1673, og har gjennomgått ei rekke forandringer fram til i dag. Det ble opprinnelig brukt som bolig for spanske guvernøren, kongelig vineri, lagerbygning, tollkontor og som nasjonalbankens hovedkvarter. 19. januar 1885 ble det gjort om til presidentbolig. Hegrene ble brakt dit i 1922 av daværende president Belisario Porras, etter et forslag fra vennen og dikteren Ricardo Miró. Bygningas viktigste rom er Salón Amarillo («Den gule salen»), hvor de fleste formelle tilstelningene blir holdt.


== Referanser ==


== Eksterne lenker ==
(en) Palacio de las Garzas – kategori av bilder, video eller lyd på Commons 
Palacio de las Garzas hos Gobierno Nacional de la República de Panamá
Ivar Vikingsson

Ivar Vikingsson (født ca. 1420, død 3. mai 1490) var en norsk geistlig og statsmann, som var prost ved Mariakirken i Oslo og Norges rikes kansler fra midten av 1400-tallet til 1485, samt medlem av riksrådet. Han var en av de fremste norske rådgiverne for Christian I og kansler i nesten hele hans regjeringstid.
I norsk språkhistorie er han husket som den siste skansen for norsk administrasjonsmål på en tid der kongens kanselli i København ikke lenger brukte norsk. Han var den siste som brukte det gamle norske formelverket i de formelle brev han utstedte og i tråd med gammel norsk forvaltningsskikk daterte han brevene etter kongens styringsår.
Som prost hadde han Husaby prebende ved Mariakirken.


== Referanser ==
Bulweria

Bulweria er en slekt av sjøfugler i stormfuglfamilien Procellariidae. Slekten har fått navn etter den engelske naturhistorikeren James Bulwer. Slekten har bare to nålevende arter: spisshalepetrell og araberpetrell. En tredje art, Bulweria bifax, døde ut tidlig på 1500-tallet; den er kjent fra skjelettrester.
Bulweria-petrellene har lenge vært vurdert som nært relatert til Pterodroma eller  «egentlige petreller», men nyere studier med DNA-analyser har vist at Bulweria i stedet er nærmest i slekt med lirer i slekten Puffinus og spesielt til Procellaria-petreller.


== Referanser ==


== Eksterne lenker ==
(en) Bulweria – oversikt og omtale av artene i WORMS-databasen 
(en) Bulweria i Global Biodiversity Information Facility 
(no) Bulweria hos Artsdatabanken 
(sv) Bulweria hos Dyntaxa 
(en) Bulweria hos Fossilworks 
(en) Bulweria hos ITIS 
(en) Bulweria hos NCBI 
(en) Kategori:Bulweria – bilder, video eller lyd på Wikimedia Commons 
Bulweria – detaljert informasjon på Wikispecies
Rewind (1971–1984)

Rewind (1971-1984) er det femte offisielle samlealbumet fra The Rolling Stones, og det ble utgitt i juli 1984.
En VHS kalt Video Rewind, der Mick Jagger viser videoklipp med sanger fra albumet, ble utgitt 14. november 1984. 
Dette albumet er ikke lenger tilgjengelig for salg. Jump Back fra 1993 dekker samme periode, men med flere av sangene forkortet.


== Sporlister ==
Alle sanger er skrevet av Mick Jagger og Keith Richards


=== Britisk utgave ===
«Brown Sugar» – 3:49
«Undercover of the Night» – 4:32
«Start Me Up» – 3:31
«Tumbling Dice» – 3:37
«It's Only Rock 'n Roll (But I Like It)» – 5:07
«She's So Cold» – 4:11
«Hang Fire» – 2:21
«Miss You» – 4:48
«Beast of Burden» – 4:27
«Fool to Cry» – 5:06
«Waiting on a Friend» – 4:34
«Angie» – 4:31
«Respectable» – 3:07 Spor 7 var bonusspor på CD-utgaven som ble utgitt i 1986


=== Amerikansk utgave ===
«Miss You» – 4:48
«Brown Sugar» – 3:49
«Undercover of the Night» – 4:31
«Start Me Up» – 3:31
«Tumbling Dice» – 3:37
«Hang Fire» – 2:21
«It's Only Rock'n Roll (But I Like It)» – 5:07
«Emotional Rescue» – 5:40
«Beast of Burden» – 4:27
«Fool to Cry» – 5:05
«Waiting on a Friend» – 4:34
«Angie» – 4:31
«Doo Doo Doo Doo Doo (Heartbreaker)» – 3:27 Sporene 7 og 13 var bonusspor på CD-utgaven som ble utgitt i 1986


== Besetning ==
The Rolling StonesMick Jagger - sang, gitar
Keith Richards - akustisk og elektrisk gitar, kor
Mick Taylor - akustisk og elektrisk gitar
Ronnie Wood – akustisk og elektrisk gitar,  kor
Charlie Watts - slagverk
Bill Wyman - bassØvrige medvirkendeNicky Hopkins – piano...


== Referanser ==


== Eksterne lenker ==
(en) Rewind på Discogs 
(en) Rewind på MusicBrainz 
(en) Rewind på AllMusic
Around and Around (album)

Around and Around er det første samlealbumet fra The Rolling Stones. Det ble utgitt i november 1964 i Vest-Tyskland. Det består kun av sanger innpilt det første året Stones hadde platekontrakt, og overlapper ikke med noen britiske/europeiske studioalbum.
Åtte av de tolv sporene hadde nylig vært utgitt på EP-ene The Rolling Stones og Five by Five i Storbritannia, pluss tre singler og en B-side. Syv av de  tolv sporene var utgitt på det amerikanske albumet 12 X 5 et par uker tidligere.
«It's All Over Now» og  «Not Fade Away» ble nøyaktig to år senere utgitt på britiske  Big Hits, og «You Better Move On» på Through The Past, Darkly i 1969.
Det unike ved denne samlingen var den lange versjonen av «2120 South Michigan Avenue» som var utilgjengelig andre steder frem til 2002, da den ble tilgjengelig på 12 X 5. Nå er den bare unik, fordi den er i mono.
Around and Around nådde 4.-plass på den tyske albumlisten i 1964


== Sporliste ==
Alle sanger er skrevet av Mick Jagger og Keith Richards, med mindre noe annet er oppgitt.

Side én«Around and Around» (Chuck Berry) – 3:03
«Good Times, Bad Times» – 2:30
«It's All Over Now» (Bobby Womack/Shirley Jean Womack) – 3:26
«Empty Heart» (Nanker Phelge) – 2:37
«Confessin' the Blues» (Jay McShann/Walter Brown) – 2:47
«Not Fade Away» (Charles hardin/Norman Petty) – 1:47Side to«Bye Bye Johnny» (Chuck Berry) – 2:09
«You Better Move On» (Arthur Alexander) – 2:39
«I Wanna Be Your Man» (John Lennon/Paul McCartney) – 1:44
«2120 South Michigan Avenue» (Nanker Phelge) – 3:38
«If You Need Me» (Robert Bateman/Wilson Pickett) – 2:04
«Poison Ivy» (Jerry Leiber/Mike Stoller) – 2:06


== Personell ==
The Rolling StonesMick Jagger – sang, munnspill, perkusjon, maraccas
Keith Richards - gitar, akustisk gitar, sang
Brian Jones - rytmegitar, akustisk gitar, munnspill, tamburin, kor
Charlie Watts - trommer, tamburin
Bill Wyman - bass, sang, korØvrige medvirkendeIan Stewart - piano, orgel


== Referanser ==
Eupackardia calleta

Eupackardia calleta er en sommerfugl som hører til familien påfuglspinnere (Saturniidae). Den er den eneste arten i sin slekt.


== Utseende ==
En nokså stor (vingespenn 80-110 millimeter), mørk påfuglspinner. Kroppen og vingene er svartgrå. Den har røde tverrbånd foran på thorax ("krage") og ved scutellum. Vingene er knapt sigdformede, alle har en liten, lys trekant og et hvitt tverrbånd utenfor dette. Ved roten av forvingen er det et V-formet, hvitt bånd. I spissen av forvingen er det en liten øyeflekk på rosa bakgrunn, langs ytterkanten av forvingen er serie av mindre flekker.


== Levevis ==
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.


== Utbredelse ==
Arten er utbredt i Guatemala, Mexico og det sørvestlige USA.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Saturniinae – 59 slekter med ca. 500 arter. Muligens en parafyletisk gruppering.
Slektsgruppen Attacini – inneholder mange svært store arter
Slekten Eupackardia 
Eupackardia calleta (Westwood, 1853)


== Kilder ==
Markku Savela's Lepidoptera and some other life forms: Sjekkliste over artene. Hentet 9.11. 2012.


== Eksterne lenker ==
(en) Eupackardia calleta i Global Biodiversity Information Facility 
(en) Eupackardia calleta hos ITIS 
(en) Eupackardia calleta hos NCBI 
(en) Kategori:Eupackardia calleta – bilder, video eller lyd på Wikimedia Commons 
Eupackardia calleta – detaljert informasjon på Wikispecies 
Saturniidae Web - Eupackardia. Med bilder av de fleste artene [1]
Leif Eriksen (1940–)

Leif Eriksen (født 14. mai 1940) er en norsk tidligere fotballspiller og -trener for Vålerengens Idrettsforening (VIF).
Han debuterte for VIF i 1957 og ble toppscorer i 1. divisjon fotball for herrer 1963 med 16 av klubbens 44 mål. Han var med å vinne 1. divisjon fotball for herrer 1965.
Den er velkjent historien om VIF-spilleren Leif Eriksen som fintet ut landslagsbacken Edgar Stakset fra Steinkjer så elegant at han for ut på grusen ved siden av banen og holdt på å kollidere med reklameskiltene. Leif Eriksen stoppet ballen, trådte på den med usigelig arroganse og ropte høyt etter Stakseth: «Ta med ei med sennep og ketchup til meg også, Edgar!»
 Han spilte i 1969 for Eidsvold Turn og var lagets trener i 1970, da de rykket opp fra 3. til 2. divisjon. Eriksen fikk fire landskamper for Norge i perioden 1964 til 1968. Han scoret også ett mål i en vennskapskamp mot Irland den 13. mai 1964 (1–4).


== Trenerkarriere ==
Fra 1971 trente han VIF fra 3. til 2. divisjon, i 1973 ledet han Ski- og Ballklubben Skiold i Drammen sammen med Åge Sørensen, før det ble to år som trener for Jevnaker Idrettsforening 1974 og 1975. Deretter fulgte tre år som trener for Skeid Fotball sammen med Per Anders Sjøvold, laget rykket opp til 1. divisjon fotball for herrer 1978 og fikk en 4.-plass. 
I 1979 holdt han på å bli trener for Lyn Fotball og U-landslaget, men gikk heller til VIF og ledet VIF til seier i Norgesmesterskapet i fotball for herrer 1980 og i 1. divisjon fotball for herrer 1981. I 1989 var han en klubbens daglige leder (manager) en kort periode, etterfulgt av Per Anders Sjøvold. 
Hans sønn Bengt Eriksen (født 1965) ble også fotballspiller for VIF og debuterte på A-laget i semifinalen av Norgesmesterskapet i fotball for herrer 1983.


== Referanser ==


== Eksterne lenker ==
(en) Leif Eriksen – Transfermarkt 
(en) Leif Eriksen – national-football-teams.com 
(en) Leif Eriksen – WorldFootball.net 
(en) Leif Eriksen – EU-Football.info 
(no) Leif Eriksen – Norges Fotballforbund 
Spillerprofil hos Worldfootball.net
Tormod Bjørnetun Haugen

Tormod Bjørnetun Haugen (født 28. oktober 1988) er en norsk skøyteløper og rulleskøyteløper som deltar i nasjonale og internasjonale konkurranser i hurtigløp på skøyter og representerer Norge og Sandefjord Skøiteklub.


== Personlige rekorder i hurtigløp på skøyter ==
Oppdatert 16. mars 2015.


== Personlig ==
Haugen er en fetter av søskenparet Sofie Karoline og August Teodor Haugen, begge aktive i Sandefjord Skøyteklubb. Han tok sin første nasjonale seniormesterskapsmedalje i Enkeltdistanse-NM 2013, samtidig med kusine Sofie.


== Referanser ==


== Eksterne lenker ==
(en) Tormod Bjørnetun Haugen – Speedskatingbase.eu 
(en) Tormod Bjørnetun Haugen – SpeedSkatingNews.info 
(en) Tormod Bjørnetun Haugen – SpeedSkatingStats.com 
(en) Tormod Bjørnetun Haugen på Jakub Majerski's Speedskating database (Adelskalender distanser og sammenlagt)
(en) Tormod Bjørnetun Haugen på SpeedskatingResults.com (personlige rekorder og resultater)
«NSF Distanse/Allround 2014/15 – Tormod Bjørnetun Haugen» (PDF). www.skoyteforbundet.no / Norges Skøyteforbunds. Arkivert fra originalen (.pdf) 23. desember 2014. Besøkt 16. februar 2019. 
«Athletes / Haugen, Tormod Bjornetun» (engelsk). winteruniversiade2013.sportresult.com/fisu. Besøkt 16. februar 2019. 
(nl) Tormod Bjørnetun Haugen på Effesport.nl (noen resultater)Bilder(en) Bilder av Tormod Bjørnetun Haugen på SpeedSkatingPhotos.info/DesgPhoto.com
Xu Shousheng

Xu Shousheng (kinesisk: 徐守盛; pinyin: Xú Shǒushèng; født i 1953 i Nantong i provinsen Jiangsu i Folkerepublikken Kina) er en kinesisk kommunistisk politiker. Xu har vært guvernør for provinsen Gansu fra 2007 til 2010, da han overtok som guvernør for Hunan.


== Referanser ==


== Eksterne lenker ==
(en) Xu Shousheng hos China Vitae
Oksevåg

Oksevåg er et fraflyttet fiskevær i Lebesby kommune som ligger innerst i Oksfjorden i Finnmark. På 1800-tallet var det en hvalfangststasjon der.
I 1903 ble hvalfangststasjonen beskyttet av et norsk selskap for å hindre ødeleggelse på grunn av Mehamn-opprøret.
Under andre verdenskrig var det en kort stund en sovjetisk radiostasjon i Oksevåg, men russerne ble angitt av en lokal laksefisker i frykt for dødsstraff ved og tie. Som tidligere ble brukt under opprullingen av radiostasjonene i Øst-Finnmark. «Heldigvis» ble russerne drept etter en kort kamp, slik at det ikke var risiko for at de nevnte kontakt med lokalbefolkning, som ville bety horrible straffer som i f.eks. Kiberg
Som resten av Finnmark ble Oksevåg brent av tyskerne og de ca. 100 innbyggere ble tvangsevakuert. Etter krigen ble det bestemt av Oksevåg ikke skulle bygges opp igjen.

....Vi vet ikke hvor gruppa oppholdt seg, men mye tyder på at de brukte en hule mellom Striptinden og Engelsknæringen som basisstasjon.  I så fall dreide det seg om en hule som i årtider var brukt som oppbevaringssted for laks av laksenotfiskerne, rene kjøleskapet! Gruppa hadde i hvert fall kontakt med familien Sagen i Oksevåg og med en familie på Hopseidet.


== Referanser ==
Hans Peter Holm

Hans Peter Holm (født 17. juni 1772 Søholm på Sjælland, død 26. oktober 1812 i Langesundsfjorden) var en danskfødt marineoffiser, som kjempet i Norge under krigen i 1812.


== Biografi ==
Han var sønn av skipsfører i Asiatisk Kompagni Peder Holm (1725–86) og Christence Morslet (1744–1819). Allerede som ung gutt, reiste han med faren til Ostindia. Han ble sekondløytnant i Marinen i 1789, avanserte 1797 til premierløytnant, 1805 kapteinløytnant og 1811 til kaptein.I årene 1801–03 var han på flere rejser til Vestindia, og i 1804 overtok han stillingen som havnemester i Christiansted og overlos på St. Croix. Her giftet han seg i 1807 med Marie Heegaard (1791–1860), datter av plantasjeeier Jacob Heegaard (1761–1804) og Dorcas Lillie Rogers (1766–1806). Han fikk med henne sønnen Peter Christian Holm (1807–1864). Da britene ved krigsutbruddet samme år besatte St. Croix, fortsatte Holm å fungere i sine embeter, til han våren 1809 reiste til Frankrike med en amerikansk brigg. 


== I norsk tjeneste ==
Våren 1811 ble Holm kaptein og sjef for orlogsbriggen «Laaland» og samtlige orlogsbrigger stasjonert i Norge. Det lyktes ham den 2. september 1811 å erobre den engelske brigg «the Manly» utenfor Arendal. For denne og tidligere dåder, ble han i 1812 belønnet med sjefskommandoen over den norske sjømaktens største skip, fregatten «Najaden». Britene var dog ute etter det nybygde skipet, og under slaget ved Lyngør den 6. juli 1812 ble «Najaden» ødelagt av det engelske linjeskip «Dicator». Nesten halvdelen av besetningen omkom, men Holm klarte å gjenerobre briggene «Kiel» og «Laaland» fra britene. 
Høsten 1812, på en inspeksjonsreise langs den norske kyst, forliste han i en jolle under en storm i Langesundsfjorden i Bamble. Han ble begravet ved Langesund kirke og en jernsøyle reistes der til minne om ham.


== Referanser ==
Tunneltelt

Tunneltelt er en type telt som er konstruert ved at stenger av aluminium eller glassfiber tres gjennom kanaler i ytterteltet, og holder teltet oppe i en tunnelform. Fordelene med tunneltelt er mye innvendig plass, det er raskt å sette opp og har lav vekt. De tåler mye vind og vær, særlig når de settes opp med kortsiden mot vinden.
En ulempe kan være at de trenger plugger for å stå, og er litt mer utsatt for å miste formen dersom de blir stående lenge uten tilsyn. En vil nok oftere erfare støy fra blafrende teltduk i sterk vind med tunneltelt enn med noen selvstående typer. Likevel er tunneltelt ofte foretrukket av polarekspedisjoner. Telt for vinterbruk har ofte «storm-matter» påsydd rundt kantene for å hindre at snø blåser inn, men ikke alle syns det trenges. De gjør at kravet til god ventilasjon blir enda viktigere. Ved telting i snø er det anbefalt å grave en liten grop i forteltet, det gjør plassen innvendig mye bedre.


== Litteratur ==
McManners, Hugh: «Valg av telt», i Overleve under alle himmelstrøk, Oslo: Teknologisk forlag, 1995, s. 42–43
Monsen, Lars: Villmarksboka. En håndbok i friluftsliv, Oslo: Gyldendal fakta, 1998, s. 68–69
Ryvarden, Leif: «Turteltet», Den norske fjellboka, Oslo: Boksenteret, 1995, s. 114–118


== Eksterne lenker ==
Test av tunneltelt: «Fjällgott väderskydd», Utemagasinet, nr. 4, 2011, s. 74–83 (svensk)
Zhou Shengxian

Zhou Shengxian (kinesisk: 周生贤; født 1949 i Wuzhong i den autonome region Ningxia Hui i Kina) er en kinesisk kommunistisk politiker. Han er Folkerepublikken Kinas første miljøvernminister.


== Referanser ==


== Eksterne lenker ==
(en) Zhou Shengxian hos China Vitae
Divisormaurvarsler

Divisormaurvarslar (Thamnophilus divisorius) er en fugl i maurfuglfamilien. De nærmeste slektningene er tepuimaurvarsler og amazonmaurvarsler (Whitney et al. 2004).
Divisormaurvarsler er 16 cm lang, hannen er nær ensfarget blågrå, men hodet er noe mørkere, slik at det gjør inntrykk av å ha hette. Hunnen er karakteristisk i to farger: blågrå overside og rødbrun underside, halen er gråblå også på undersida. Den har en sang som er et akselererende kuk-kuk-kuk-kuk-ku-ku-ku-ku wah, med avtakende styrke, ropene er aw, aww og kyuk.Divisormaurvarsler finnes i lavtvoksende skog. Det kjente utbredelsesområdet ligger innenfor Parque Nacional da Serra do Divisor i Brasil og i den tilstøtende Parque Nacional de la Sierra del Divisor i Peru, under 500 moh., hvor en tror den er vanlig.
Divisormaurvarslar ble oppdaget i 1996 i Acre Arch høylandet i delstaten Acre i Brasil, og ble beskrevet som en ny art for vitenskapen i 2004. BirdLife International har gitt den status 'livskraftig' (LC) på global rødliste, 2009.


== Referanser ==


== Kilder ==
Whitney, Bret M.; Oren, David C. & Brumfield, Robb T. (2004): A new species of Thamnophilus Antshrike (Aves: Thamnophilidae) from the Serra do Divisor, Acre, Brazil. Auk 121(4): 1031-1039. DOI:10.1642/0004-8038(2004)121[1031:ANSOTA]2.0.CO;2
Hele teksten i HTML uten bilder
Schulenberg, T., Stotz, D. Lane, D., O'Neill, J, & Parker, T. Birds of Peru. Christopher Helm, London. (2007) ISBN 978-0-7136-8673-9


== Eksterne lenker ==
(en) Divisormaurvarsler i Global Biodiversity Information Facility 
(no) Divisormaurvarsler hos Artsdatabanken 
(en) Divisormaurvarsler hos ITIS 
(en) Divisormaurvarsler hos NCBI 
(en) Kategori:Thamnophilus divisorius – bilder, video eller lyd på Wikimedia Commons 
Thamnophilus divisorius – detaljert informasjon på Wikispecies 
Videoar, bilete og lydopptak av divisormaurvarslar hos Internet Bird Collection
Cai Wu

Cai Wu (kinesisk: 蔡武; pinyin: Cài Wǔ; født i oktober 1949 i Wudu i provinsen Gansu i Folkerepublikken Kina) er en tidligere kinesisk kommunistisk politiker. Han ble i 2008 Folkerepublikken Kinas kulturminister. 


== Liv og virke ==
Under kulturrevolusjonen arbeidet han i kullgruvene. Senere studerte han internasjonal politikk ved Pekinguniversitetet, ble medlem av Kinas kommunistiske ungdomsliga og gjorde kerriere i denne ungdomsorganisasjonen. 
Senere har han arbeidet som analytiker for regjeringen, tatt doktorgrad i jus, fått en undervisningspost som professor ved Renminuniversitetet og ble i 2008 kulturminister. 
Han pensjonerte seg i 2014.


== Referanser ==


== Eksterne lenker ==
(en) Cai Wu hos China Vitae 
Biography of Cai Wu
Kuppeltelt

Et kuppeltelt eller iglotelt er en type telt som er konstruert ved at to eller flere stangbuer krysser hverandre.
Dette er ofte telt som brukes på ekspedisjoner og/eller basecamp, fordi de kan stå lenge uten tilsyn, uten å miste formen. De tåler også vekten av mye snø. De er selvstående og trenger plugger kun for å stabiliseres så de ikke blåser bort. De er svært vindstabile og noen gir også et «stille» telt i sterk vind. 
Oppsetting kan kreve litt øvelse, og tar gjerne litt mer tid enn tunneltelt. På mange settes innerteltet opp først, men på bl.a. de norske/svenske/sveitsiske modellene settes innertelt og yttertelt opp samtidig, noe som er en fordel. Mange kuppeltelt har veldig lite fortelt, og en må ha med seg utstyret inn i innerteltet, men det fins begge varianter. Vekten er gjerne litt høyere enn på tunneltelt.


== Litteratur ==
McManners, Hugh: «Valg av telt», i Overleve under alle himmelstrøk, Oslo: Teknologisk forlag, 1995, s. 42–43
Ryvarden, Leif: «Turteltet», Den norske fjellboka, Oslo: Boksenteret, 1995, s. 114–118


== Eksterne lenker ==
(en) Dome tents – kategori av bilder, video eller lyd på Commons 
Test av kuppeltelt: «Med kuppeltelt på vintertur», Friluftsliv, vinter 2008, s. 46–50